cyanic-selkie/wikianc huggingface dataset:
Joacim Ødegård Bjøreng
Seirene i FIS-Cup gav Bjøreng debut i Kontinentalcupen (COC) 27. desember 2014 i Engelberg med 6.-plass, i Planica 24. januar tok han sin første pallplassering, som nummer 3. Han har vunnet to seiere i COC. (Wisla (POL) 8. august 2015 og Lillehammer 10. september 2016)
Bjøreng debuterte i World Cup i skiflygingsrennet i Vikersund 14. februar 2015, hvor han ble nummer 36. Han tok sine første poeng i samme bakke året etter, da han ble 28.
5. september 2015 debuterte Bjøreng i Sommer Grand Prix (SGP) i Chaikovsky (RUS) med en 17.-plass.
I junior-NM har Bjøreng gull i stor bakke i Granåsen 2015.
I 2022 kom Bjøreng på delt andreplass i NM hopp stor bakke i Holmenkollbakken.
Scott Dann
Scott Dann (født 14. februar 1987) er en engelsk fotballspiller som spiller for Reading FC.
Dysnai
Dysnai er den nest største innsjøen i Litauen, og er også en av landets grunneste med en gjennomsnittsdybde på bare 6 meter. Den ligger i distriktet Ignalina, rundt tre kilometer sør for byen Dūkštas. Det ligger seks mindre øyer i sjøen. Innsjøen har utløp gjennom elva Dysna, ei sideelv til Daugava. Like ved Dysnai ligger også den noe mindre innsjøen Dysnykštis.
Scott Dann
Forsvarsspilleren fra Liverpool startet sin profftilværelse i Walsall FC etter å ha imponert på prøvespill i 2003. Han etablerte seg på reservelaget i sesongen 2004-2005. I året som fulgte ble han lånt ut til danske Køge BK, samt låneopphold i to klubber fra nivå 6 i england; Redditch United og Hednesford Town.
Dann ble belønnet med 3-årskontrakt med Walsall, etter å ha bidratt med godt spill da klubben vant League Two i 2006-2007. Etter en halv sesong i League One, ble han snappet opp av Coventry City i januar 2008. To måneder senere fikk han sin debut for England på U21 nivå. Oppturen for Dann forsatte, og foran starten av neste sesong ble han valgt til kaptein for sitt nye lag.
Dann ble kun værende i Coventry halvannen sesong. Hans prestasjoner på banen gikk ikke upåmerket hen, og sommeren 2009 ble Birmingham City i Premier League hans nye klubb. Dermed hadde Dann i løpet av 2 år og 4 måneder spilt på alle de 4 øverste nivåene i England.
På transfervinduets siste dag sommeren 2011, ble han gjenforent med sin trener fra dagene i Coventry City. Steve Kean, Blackburns manager, punget ut med 50 millioner kroner for Dann. En sum som kan stige til 80 millioner.
Den 31. januar 2014 meldte han overgang fra Blackburn Rovers til Crystal Palace FC, hvor han skrev under på en treårskontrakt.
Satan en prison
Satan en prison er en fransk stumfilm fra 1907 regissert av Georges Méliès.
Jaman Lal Sharma
Jaman Lal Sharma (født 6. februar 1936 i Bannu i North-West Frontier Province i Britisk India, død 26. august 2007 i Lucknow) var en indisk landhockeyspiller som deltok i de olympiske leker 1960 i Roma. Sharma vant en olympisk sølvmedalje i landhockey under Sommer-OL 1960 i Roma. Han var med på det indiske laget som kom på andreplass i landhockeyturneringen bak Pakistan. India vant kvartfinalen med 1-0 over Australia og i semifinalen beseiret de Storbritannia med 1-0 men de tapte finalen mot Pakistan med 0-1. Sharma spilte seks kamper i turneringen.
Pappa og Pestus
Pappa og Pestus er en norsk humoristisk tegneserie med tekst av Terje Nordberg og Eirik Ildahl og tegninger av Arild Midthun. Den ble produsert årene 1996-2004.
Handling
De viktigste hovedpersonene er Pål eller «Pappa», hans datter Rosemarie og deres husdyr Pestus. Pål er en fraskilt herre med øreringer og hestehale. Rosemarie, som er ganske liten og går med store briller kommer og bor hos ham. Pestus er et merkelig, talende dyr som er i utgangspunktet er en omgangsvenn av Pappa, men som ofte lager sprell med sine påfunn.
Historikk
Serien debuterte i månedsbladet Ernie våren 1996, hvor den gikk fast i flere år. Den gikk også som daglig stripe i Aftenposten fra mai 1999 til nyttårsaften 2004, da det ble annonsert at den skulle byttes ut. Grunnen til seriens nedleggelse var at tegneren, Arild Midthun, skulle tegne Donald Duck på heltid.
Pappa og Pestus ble også trykket i bladet Billy 2003-2004.
Messier 74
Messier 74 (M74) eller NGC 628 er en spiralgalakse som ligger ca. 32 millioner lysår unna jorden i stjernebildet Fiskene. Den er det dominerende medlemmet av galaksegruppen M74-gruppen og har et estimert stjernetall på ca. 100 milliarder. Dette gjør den noe mindre enn Melkeveien.
M74 ble oppdaget i 1780 av den franske astronomen Pierre Méchain, og noen uker senere ble den tatt med i Messierkatalogen.
Jente med mannsmot
Jente med mannsmot (originaltittel: True Grit) er en amerikansk westernfilm fra 1969, regissert av Henry Hathaway, med John Wayne i hovedrollen. Filmen er basert på romanen True Grit - et ekte mannfolk av Charlie Portis. Wayne fikk en Oscar for beste mannlige hovedrolle for sin innsats i filmen.
I 2010 lagde Coen-brødrene en nyinnspilling av romanen, med tittel True Grit – et ekte mannfolk. Filmen har Jeff Bridges som Coburn og Matt Damon som Le Boeuf.
Handling
Etter at hennes far blir myrdet av Tom Chaney (Jeff Corey), som jobbet for han, hyrer den 14 år gamle Mattie Ross (Kim Darby) den gamle og enøyde U.S. Marshalen Reuben "Rooster" J. Cogburn (John Wayne) til å finne Chaney. Chaney har etter mordet slått seg sammen med gjengen til "Lucky" Ned Pepper (Robert Duvall), som Cogburn tidligere har skutt i en duell.
Paret får selskap av en Texas Ranger med navn Le Boeuf (Glen Campbell), som er ute etter dusøren på $1.500 som er satt på Chaney, etter at han også drepte en senator. Mattie liker ikke Le Boeuf, men han og Cogburn blir enige om å samarbeide og dele dusøren. Sammen finner de skjulestedet til Pepper, og etter å ha utført et bakholdsangrep, dreper de flere av Pepper menns, men Pepper selv og Cogburn kommer seg unna.
Jakten fortsetter, men etter noen dager finner de igjen gjengen, da Mattie nærmest faller i armene til Chaney når hun skal ta et bad. Mattie skyter og skader Chaney, men blir selv tatt til fange av Pepper og restene av gjengen hans.
Mens Cogburn angriper Pepper og gjengen, får Le Boeuf hendene på Chaney og Mattie og får de unna skuddvekslingen. Cogburn får skutt tre av Peppers menn, før Le Boeuf skyter Pepper selv, som var nær med å ta livet av Cogburn.
Men Chaney kommer seg løs og slår ned Le Boeuf med en stein. Mattie skyter etter han, men brekker armen sin på rekylen fra våpenet, før Cogburn kommer og dreper Chaney. Så blir Mattie bitt av en klapperslange, før Le Boeuf dør av skadene han fikk av Chaney. Cogburn må etterlate liket av Le Boeuf for å få Mattie tilbake til noen som kan hjelpe henne.
Mattie blir veldig syk etter strabasene, og det tar flere uker før hun kommer til hektene. Hun får besøk av Cogburn, og hun viser han familiegravstedet på eiendommen deres, og forteller at han kan bli gravlagt ved siden av familien hennes når han dør. Cogburn takker ja, før han forlater henne for å fortsette med arbeidet sitt.
Priser
John Wayne fikk både en Golden Globe og en Oscar for beste mannlige hovedrolle for sin rolle. Tittelsangen til filmen, skrevet av Elmer Bernstein og Don Black og fremført av Glen Campbell (som spilte Le Boeuf), ble nominert til Golden Globe og Oscar for beste sang. Det amerikanske filminstituttet har i tillegg kåret Waynes rollefigur til filmhistoriens 36. beste helteskikkelse.
Forskjeller mellom filmen og romanen
I romanen møter vi den eldre og ugift Mattie som forteller om hva som skjedde. I filmen møter vi kun den 14 år gamle Mattie. I romanen hintes det om an forelskelse i Le Boeuf, men det blir ikke vist i filmen. Men den største forskjellen er at i romanen mister hun armen etter klaperslangebittet, mens i filmen blir hun bare sett med armen i fatle etter strabasene.
I filmen får Cogburn mer fokus enn i romanen, der han bare er en tilleggsfigur til Mattie sin hovedrolle. Til tross for mangel på et øye, brukte han ikke øyelapp i romanen. Han bar to revolvere, og ikke en revolver og en rifle, som Wayne hadde som varemerke. I tillegg blir Cogburn beskrevet som rundt 40 i romanen, mens Wayne var 61 da han spilte inn filmen.
Le Boeuf dør ikke i romanen, men overlever hodeskadene. I romanen forteller han om at han jakter på Chaney delvis for å imponere en jente hjemme, mens i filmen gjør han det kun for penger.
Romanfiguren Chaney blir beskrevet som ung, rundt 25 år, mens Jeff Corey som spilte han, var 55 år.
Oppfølgere og andre versjoner
I 1975 kom oppfølgeren Rooster Cogburn, der John Wayne får selskap av Katharine Hepburn som gammel jomfru, som trenger hjelp til å spore opp en last stjålet nitroglyserin, og hevne sin drepte far. I 1978 ble det produsert en TV-film med tittelen True Grit: A Further Adventure, med Warren Oates og Lisa Pelikan, som følger Cogburn og Mattie på nye eventyr.
Bjørn Alfred Ropstad
Bjørn Alfred Ropstad (født 31. mai 1958) er en norsk politiker (KrF) som var ordfører i Evje og Hornnes kommune fra 1999 til 2019. Han stilte ikke til gjenvalg ved kommunestyrevalget 2019, men var partiets førstekandidat til fylkestingsvalget i Agder og ble da valgt til fylkesvaraordfører i Agder.
Ropstad vokste opp på Kile i Vennesla kommune, tok økonomisk utdannelse og jobbet på Trygdekontoret i Kristiansand. Siden fikk han jobb på Hægeland før han begynte som kunderådgiver i Nordea på Evje, en stilling han hadde til han ble valgt som ordfører i Evje og Hornnes kommune. Ropstad representerer Kristelig Folkeparti og ble valgt til ordfører i 1999, og på nytt i 2003, 2007, 2011 og i 2015. Han har vært en populær ordfører. Ved valget i 2007 var det direkte ordførervalg i kommunen. Ropstad fikk 634 stemmer, mens nærmeste konkurrent fikk 197.
Ropstad, som bor på Moisund, er gift og har fire barn. Sønnen Kjell Ingolf har fulgt i sin fars politiske fotspor og har vært stortingsrepresentant (KrF) fra 2009, statsråd fra 2019 til 2021 og partileder fra 2019 til 2021.
Adobe AIR
Adobe AIR, fullt navn Adobe Integrated Runtime, er et multiplattform rammeverk utviklet av Adobe Systems for kjøring av programvare. Med dette rammeverket kan man bygge komplekse applikasjoner for Internett, Rich Internet Applications (RIA), ved hjelp av Adobe Flash, Apache Flex, HTML, og Ajax, som kan kjøres som programvare på personlig datamaskin eller mobile plattformer. Systemet støtter operativsystemer som Windows, Linux, Mac OS og noen mobile plattformer som BlackBerry Tablet OS, iOS og Android.
Med AIR har Adobe til hensikt å fremme et allsidig rammeverk som gjør det mulig å benytte eksisterende kode fra Flash, ActionScript, eller HTML og JavaScript til å bli benyttet for å konstruere Internettbaserte applikasjoner som har mange av de samme vesenstrekk som programmer for datamaskiner har. Adobe har posisjonert AIR som et rammeverk for komplekse applikasjoner som i seg selv er uavhengig av en nettleser og kan benyttes installert på en PC. En generell applikasjon som utelukkende kjøres via en nettleser krever ikke egen installering på brukerens PC, men AIR krever at applikasjonen er pakket, digitalt signert og installert på brukerens lokale filsystem. Det gir tilgang til lokal lagring og filsystem i motsetningen til nettleserapplikasjoner som er langt mer begrenset til hvor og hvordan data kan bli lest, benyttet og lagret.
Adobe AIR benytter internt programvareutvidelsen Adobe Flash Player som systemmiljø for å kjøre programmer («runtime»), og ActionScript 3 som eneste programmeringsspråk. Flash-applikasjoner må være særskilt konstruert for Adobe AIR for å kunne benytte tilleggegenskaper som denne tilbyr, slik som integrering med filsystemet, klientutvidelser, integrering vindu-skjerm, samkjøring med aktivitetsfeltet («taskbar») i Windows, og integrering med maskinvare som eksempelvis GPS. Adobe AIR gjør det mulig for applikasjoner til å virke med data på et mangfoldig vis, inkludert lokale filer, lokale databaser som AIR har innebygget støtte for, og lokal kryptering.
Rosjal (by)
Rosjal (russisk: Роша́ль) er en by i Moskva oblast i Russland. Den ligger ved elva Vojmega, rundt 156 km øst for Moskva. Innbyggertall: 22 300 (2005 est.), 22 407 (folketelling 2002).
Rosjal ble grunnlagt i 1916 som bosetningen Krestov Brod (russisk: Крестов Брод). Den fikk nytt navn, Rosjal, i 1917 for å ære bolsjeviken Semjon Rosjal (1896–1917), og fikk innvilget bystatus i 1940.
Rumpetrollgalaksen
Rumpetrollgalaksen (katalogisert som UGC 10214, Arp 188 og PGC 57129) er en spiralgalakse som ligger ca. 420 millioner lysår unna jorden i det nordlige stjernebildet Dragen. Rumpetrollgalaksen er kjent for den ca. 280,000 lysår lange halen av stjerner som den drar etter seg og som er et resultat av gravitasjonspåvirkning under en nærpassasje av en annen galakse.
Man regner med at halen etter hvert vil forsvinne og at deler av den vil brekke og danne satellittgalakser som vil kretse rundt Rumpetrollgalaksen
Cyril Musil
Cyril Musil (født 23. november 1907 i Studnice, død 17. april 1977 i Canada) var en tsjekkoslovakisk langrennsløper som konkurrerte på 1930-tallet.
Musil gikk på det tsjekkoslovakiske laget som tok sølv på langrennsstafetten under VM 1933 i Innsbruck.
Under OL 1936 i Garmisch-Partenkirchen ble han nummer 9 på femmila og nummer 14 på 18 km. Han gikk også på stafettlaget, som ble nummer fem.
Johanna Pyykkö
Johanna Pyykkö (født i 1984) er en svensk manusforfatter, filmregissør, produsent og filmklipper. Hun har finsk familiebakgrunn, vokste opp i Borås i Sverige, og flyttet senere til Norge.
Hun studerte på regilinjen ved Den norske filmskolen, og ble uteksaminert derfra i 2016. Kortfilmen Oslo Traffic var avgangsfilmen hennes.
Hennes kortfilm The Manila Lover ble i 2019 tatt ut til Kritikerukens konkurranseprogram under Filmfestivalen i Cannes. Denne filmen ble spilt inn sommeren 2018.
I 2018 ble hun og elleve andre kvinner tatt ut til å delta i Talent Norges og Norsk filminstitutts felles utviklingsprogram for kvinnelige filmskapere (UP), med programoppstart høsten 2018.
Paul Mazurkiewicz
Mazurkiewicz var opprinnelig i bandet Tirant Sin, sammen med fremtidige de Cannibal Corpse-medlemmene Chris Barnes og Bob Rusay. Han, Barnes og Rusay ble kjent med Alex Webster og Jack Owen i 1988, og Cannibal Corpse var grunnlagt.
Mzurkiewicz bruker Tama-trommer og Zildjian-, Sabian- og Paiste-symbaler. Men han har også et godt forhold til DW og Yamaha-trommer.
Mondulkiri
Mondulkiri (khmer: មណ្ឌលគីរី ) er en provins øst i Kambodsja. Det er den tynnest befolkede provinsen i landet og den største i areal. Hovedstaden er Senmonorom. Mondulkiri er kjent for sine skogkledde åser og mektige fossefall.
Istar (Tolkien)
I Tolkiens univers er Istarene maiar i menneskelig kropp, som nesten ikke eller ikke i det hele tatt eldes. Av menneskene i Midgard ble de betegnet som trollmenn. De kom omkring år 1000 i det tredjetidevervet i det vestlige av Midgard, etter at Sauron var blitt sterkere igjen. De ble sendt av valaene for å hjelpe folkene i Midgard med å bekjempe Sauron.
Da var fem: først Sarumann den Hvite, deretter to blå (Pallando og Alatar), som det er skrevet svært lite om, så kom Radagast den Brune, og til slutt Gandalv den Grå.
Sarumann som er den eldste av dem, og som kom først til Midgard, er også den fremste i det hvite råd, men etter at han forrådte de frie folkene i Midgard ved å gå sammen med Sauron, mistet han sitt sete. Etter det ble Gandalv fører for kampen mot Sauron.
Theodor Herzl
Theodor Herzl (født 2. mai 1860 i Pest i Østerrike-Ungarn, død 3. juli 1904 i Edlach an der Rax) var en østerriksk-jødisk journalist som grunnla den politiske sionismen.
Bakgrunn
Herzl ble født i Budapest, men familien flyttet tidlig til Wien. Her ble han utdannet jurist, men han var mer interessert i journalistikk og litteratur. Som ung mann var han aktiv i Burschenschaften, som strebet etter tysk enhet under mottoet Ehre, Freiheit, Vaterland.
Tidlig virke
Hans tidlige arbeide hadde liten forbindelse til jødisk liv. Han var korrespondent for Neue Freie Presse i Paris, og skrev mer beskrivende enn politisk. Senere ble han litteraturredaktør for Neue Freie Presse. Herzl skrev også komedier og dramaer for Wiens teaterscener.
Som korrespondent i Paris dekket han rettssaken mot den jødiske offiseren Alfred Dreyfus, og Herzl ble forskrekket over den antisemittismen han så i Frankrike.
Engasjement for jødene
Etter denne erfaringen bestemte Herzl seg for å anvende sine kunnskaper og sin respekterte stilling til å hjelpe det jødiske folket. I 1896 publiserte han boken Der Judenstaat, hvor han hevdet at jødene måtte etablere sin egen stat. At den skulle ligge i Palestina var ikke opplagt for Herzl på dette tidlige tidspunkt. Han nevnte også Argentina som en mulighet på grunn av landets rike natur og store areal. Ved sionistkongressen i 1903 foreslo han at kongressen skulle anta Storbritannias tilbud om å åpne Østafrika for sionistisk immigrasjon, men kongressen bestemte seg for å satse på Palestina som det mest passende sted for en jødisk stat.
Før utgivelsen av Herzls bok hadde det allerede vært folk som siden 1860- og 1870-årene som fremholdt at det ikke fantes noe annet alternativ for jødene enn å danne en egen stat. Men det var Herzl som i praksis gjorde det mulig. Grunndidéen var å med hjelp av en eller flere stormakter å bygge opp jødestaten. Derfor kan man si at forskjellen mellom Herzls sionisme og tidligere sionistisk influerte idéer var at Herzls idéer, den politiske sionismen, i praksis var mer gjennomtenkt og mer praktisk gjennomførbar.
Tanken om at det jødiske folket skulle flytte til Palestina og danne Israel i smug var utenkelig for Herzl.
Herten
Herten er en by i delstaten Nordrhein-Westfalen i Tyskland. Byen ligger i kreisen Recklinghausen i det industrielle Ruhrområdet, omtrent 5 kilometer vest for Recklinghausen. Per 31. desember 2014 hadde Herten 60 710 innbyggere.
Theodor Herzl
Engasjement for jødene
Ettersom det på Herzls tid særlig var jødene i Russland som ble forfulgt og massakrert, var det først og fremst de russiske jødene som støttet Herzls idé. Mange av de europeiske jødene, særlig i Østerrike, Tyskland og Frankrike, som var assimilerte, avviste imidlertid Herzls sionisme. Slik de så det, ønsket de ikke å forlate Europas teatre, kafeer og universiteter til fordel for en gold ørken. Mange av dem hadde holdt til i Europa i over et årtusen, og følte seg først og fremst som tyskere, franskmenn etc.
Herten
Byen var sete for herskerne av Grevskapet West-Recklinghausen, en selvstyrt stat i Erkebispedømmet Köln.
Theodor Herzl
Engasjement for jødene
Mange av de østeuropeiske jødene, særlig de russiske, ble forfulgt i en grad at de så det som umulig å forbli der. En stor masseutvandring startet, først og fremst til USA, men også til Vest-Europa. Dette uroet de rikere jøder som i høy grad hadde blitt assimilert i de nasjonale bourgeoisier. Mange, deriblant også Herzl, mente at de fattige østeuropeiske jødene så å si dro antisemittismen med seg. Dit de fattige jødene kom, fikk også antisemittismen et oppsving, og dersom innvandringen til Vest-Europa ble for stor, skulle altså de selv ta skade, var et resonnement blant enkelte. På slikt vis ble også den tenkte jødestaten et tiltak for å se til at de fattige østeuropeiske jødene flyttet til et annet sted enn til Vest-Europa.
Da Herzl døde av hjerteinfarkt i 1904, ble hans båre fulgt av over 6000 sørgende, og etter hans død kom arbeidet med hans idéer om en jødisk stat til å ble mer intensivt fulgt opp. De fortsatte anstrengelsene og forhandlingene ble etterhvert drevet frem av den fremstående jødisk-britiske professor i kjemi Chaim Weizmann.
Herzls idéer om en jødisk stat la grunnen til at Israel senere ble dannet. Herzl kom imidlertid ikke frem til dette helt på egen hånd; det lå i tiden.
Blue Suede Shoes
«Blue Suede Shoes»» er en amerikansk rock and rollstandard, skrevet og først spilt inn på plate av Carl Perkins i 1955. Den blir betraktet som én av de første rockabilly (rock and roll)-platene og innlemmet elementer av datidens blues, country og popmusikk. Elvis Presley gjorde en notabel coverversjon av sangen.
Opprinnelse
Da Perkins spilte til dans 4. desember 1955 la han merke til en par som danset nær scenen. Mellom sangene hørte Perkins en hard sterk stemme si: «Uh-uh, don't step on my suedes!». Carl så ned og la merke til at gutten hadde på seg blå semska sko og at én av dem hadde et skrapemerke. «Good gracious, en søt liten ting som det og alt han kan tenke på er hans blå semska sko», tenkte Carl.
Samme kveld begynte Perkins å arbeide på en sang basert på denne hendelsen. Hans første tanke var å utforme den som et barnerim. Perkins vurderte og forkastet kjapt Little Jack Horner... og Imse vimse spindel. Så bestemte han seg for «One for the money...» Han forlot sengen og arbeidet med sin Les Paul-gitar. Han begynte med en A-akkord. Etter å ha spilt fem akkorder, mens han sang «Well, it's one for the money... Two for the show... Three to get ready... Now go, man, go!», brøt han ut i boogierytme.
Han grep raskt en brun potetsekk av papir og skrev sangen ned. Perkins stavet tittelen som «Blue Swade»; «S-W-A-D-E – Jeg kunne ikke en gang stave det riktig»'', sa han senere.
Ifølge Perkins: ''«17. desember 1955 skrev jeg «Blue Suede Shoes». Jeg spilte den inn 19. desember»''. Produsent Sam Phillips foreslo at Perkins linje «go cat go» skulle endres til «go man go», men det skjedde ikke.
Suksessen til Perkins' utgivelse på Sun Records
Sun-innspillingen av «Blue Suede Shoes» ble utgitt 1. januar 1956, som Sun 234. To eksemplarer av sangen på 89-plater ble sendt til Perkins, men ankom knust. Perkins oppdaget snart at sangen var tilgjengelig på de nye singlene og var skuffet over at han ikke hadde et eksemplar i det gamle, mer solid 78-plateformatet.
Både i Jackson, hvor Perkins bodde, og i Memphis, spilte radiostasjoner platens bakside, «Honey Don't». I Cleveland, Ohio, ga imidlertid disc jockey Bill Randle «Blue Suede Shoes» en fremtredende plass i sitt kveldsprogram og før januar var over ba platens distributør i Cleveland Phillips om ytterligere 25,000 eksemplarer av platen. «Blue Suede Shoes» ble den valgte platesiden gjennom hele Sydstatene og Sydveststatene. 11. februar var den nummer to-single på Memphis-listen, var nummer én neste uke og forble der de neste tre månedene. Perkins gjorde fire opptredener på the Big D Jamboree. på radiostasjonen KRLD (AM) i Dallas hvor han fremførte sangen hver lørdag kveld og var booket for en rekke en kvelds-opptredener i Sydøststatene. The Jamboree ble sendt fra the Dallas Sportatorium med omtrent fire tusener sitteplasser. Hver av Perkins' opptredener var utsolgt. Musikkforretninger i Dallas bestilte et enormt antall plater. og på et tidspunkt solgte platen i en hastighet på 20,000 eksemplarer hver dag.
En anmeldelse av sangen i Song Hits, publisert 18. februar, hevdet at «Perkins har kommet med noe voks'' her som har nådd den nasjonale retaillisten på nesten rekordtid. Interessant nok, har plata en viss appell hos pop og R&B-kunder»''.
17. mars ble Perkins den første countryartisten til å nå tredjeplassen på rhythm & blues-listen Samme kveld fremførte Perkins og hans band «Blue Suede Shoes» første gang på fjernsyn på ABC-TVs Ozark Jubilee (Tilfeldigvis opptrådte Presley på Stage Show på CBS-TV samme kveld og fremførte sangen for andre gang på fjernsyn). Perkins ble booket hernest til å opptre på The Perry Como Show på NBC-TV 24. mars, men 22. mars ble han og medlemmene av bandet innblandet i en alvorlig bilulykke på vei til New York City, noe som resulterte i at sjåføren døde og at både Perkins og hans bror ble innlagt på sykehus. Mens Perkins kom til kreftene fra ulykken steg «Blue Suede Shoes» til førsteplassen på de fleste poplistene, R&B-listene og regionale countrylistene. Den holdt også andreplassen på Billboard Hot 100-listen og countrylisten. Presleys «Heartbreak Hotel» holdt førsteplassen på pop- og countrylistene, mens «Blue Suede Shoes» gjorde det bedre enn «Heartbreak Hotel» på R&B-listen.
I midten av april hadde mer enn én million eksemplarer av «Blue Suede Shoes» blitt solgt, noe som ga Perkins en gullplate. «Blue Suede Shoes» var den første millionselgende countrysangen som krysset over til både rhythm and blues og poplistene.
Presleys coverversjon for RCA Victor
Å spille inn coverversjoner av sanger var standard praksis i 1940- og 1950-årene. «Blue Suede Shoes» var én av de første låtene som RCA ønsket at den nye artisten, Elvis Presley, skulle spille inn på plate. «Heartbreak Hotel» og «Blue Suede Shoes» steg på listene på omtrent samme tid. RCA, med sin overlegne distribusjon og radiokontakter, visste at en sannsynligvis kunne «stjele» en hitplate fra Phillips og Perkins. Da Presley, som kjente både Perkins og Phillips fra sin tid på Sun Records, ga etter for presset fra RCA, ba han om at hans versjon skulle holdes tilbake fra å bli utgitt på single. Presleys versjon inneholder to gitarsoloer av Scotty Moore. Andre musikere på platen er Bill Black på kontrabass og D. J. Fontana på trommer.
Presley spilte den inn i RCA Studio 1, New York City, 30. januar 1956. Produsent var Steve Sholes. Ifølge Scotty Moore, da sangen ble innspilt: ''«Vi gikk kun inn der og begynte å spille, improviserte den. Bare fulgte uansett hva Elvis følte»''. Ifølge beretninger, bekreftet av Sam Phillips, var RCA-produsent Steve Sholes enig i å ikke utgi Presleys versjon på single, mens Carls utgivelse var hot. Presley fremførte sangen på nasjonalt fjernsyn tre ganger i 1956. Første gang var 11. februar på CBS' program, Stage Show. Han fremførte den igjen under sin tredje Stage Show-opptreden 17. mars, så igjen på the Milton Berle Show 3. april 1. juli introduserte Steve Allen Presley på the Steve Allen Show, og Presley – ikledd smoking – sa: «Jeg tror jeg har på meg noe i kveld som ikke er helt rett til smoking». «Hva er det, Elvis?» spurte Allen. «Blue suede shoes» var svaret, mens han løftet sin venstre fot for å vise publikum. Presley nevnte blue suede shoes en andre gang i dette showet: i en sang under skjetsen, Range Roundup, med Steve allen, Andy Griffith og Imogene Coca. Han leverte linjen: «Jeg advarer dere klossmajorer, ikke tråkk på mine blue suede shoes».
Moore har sagt at Presley spilte inn sangen for å være til hjelp for Perkins etter ulykken. ''«Elvis tenkte virkelig ikke på den tiden at den skulle tjene inn penger for Carl. Han gjorde det mer som en tributt type ting. Naturligvis var Perkins glad for at han gjorde det. Det hjalp virkelig, ettersom hans plate begynte å synke [på listene]»''.
«Blue Suede Shoes» var første sang på det banebrytende albumet, Elvis Presley, som ble utgitt i mars 1956. RCA utga to andre plater med «Blue Suede Shoes» samme måned: en EP-plate med fire sanger (RCA Victor EPA 747) og en dobbelt-EP med åtte sanger (RCA EPB 1254).
RCA utga Presleys versjon på singlen RCA Victor 47-6636 8. september. Denne singlen nådde tyvendeplassen, mens Perkins versjon hadde toppet listen. B-siden var «Tutti Frutti».
I 1960 gjeninnspilte Presley «Blue Suede Shoes» til soundtracket på filmen G.I. Blues. Mens gruppa til Elvis rollefigur, The Thrre Blazes, spilte en ballade på en nattklubb i Frankfurt («Doin' the Best I Can» av Doc Pomus & Mort Shuman), spilte en menig, som kjedet seg, «Blue Suede Shoes» på jukeboksen og bemerket at han ønsket «å høre an original». Da en annen soldat forsøkte å dra ut stikkontakten til jukeboksen brøt hele stedet ut i slagsmål. Denne gjeninnspillingen markerer én av kun få tilfeller i Presleys karriere, hvor han gikk med på å gjeninnspille en tidligere utgitt sang.
I 1999 ble Presleys versjon sertifisiert til gull av the RIAA.
Andre innspillinger fra 1956
«Blue Suede Shoes» ble spilt inn på plate og utgitt mange ganger i 1956.
Arv
«Blue Suede Shoes» blir ofte referert til i andre sanger, innbefattet Chuck Berrys «Roll Over Beethoven» med «I'm giving you the warning, don't you step on my blue suede shoes».
«Blue Suede Shoes» ble valgt ut som én av the Rock and Roll Hall of Fames 500 Songs that Shaped Rock and Roll. I 1986 ble Perkins' versjon opptatt i the Grammy Hall of Fame og ble inkludert av the National Recording Preservation Board i the Library of Congress' National Recording Registry i 2006. Styret velger sanger på årlig basis som er kulturelt, historisk eller estetisk betydningsfulle.
I 2004 ble Perkins' versjon rangert som # 95 på Rolling Stones liste over The 500 Greatest Songs of All Time. Det er hans eneste sang på den listen. Presleys innspilling av samme var også på listen som # 423. It is his only song on that list. Presley's recording of the song was also on the list at number 423.
I 1999 inkluderte National Public Radio «Blue Suede Shoes» i the NPR 100, hvor NPRs musikkredaktører prøvde å samle de 100 viktigste amerikanske musikkverkene i det 20. århundre.
The Grateful Deads hit «U.S. Blues» inneholder linjen «Red and white, blue suede shoes, I'm Uncle Sam, how do you do?»
Sangen blir referert til i the Beastie Boys' sang, «Johnny Ryall», fra gruppas album, Paul's Boutique. Tittelfiguren, en hjemløs mann, «hevder at han skrev the «Blue Suede Shoes»».
I tillegg blir sangen referert til på Marc Cohns signaturspor, «Walking in Memphis», som begynner med «Put on my blue suede shoes, and I boarded the plane».
Sangen forekom i TV-miniserien, Elvis, hvor Jonathan Rhys Meyers (som portretterte Presley) fremførte sangen på scenen på the Chicago International Auditorium i sin berømte gullamédress.
«Blue Suede Shoes» er åpningsnummeret i Broadway-musikalen, Million Dollar Quartet, som hadde premiere i New York City i april 2010.
Norske versjoner
Jan Ø. Nielsen og Tande P har skrevet norske tekster. Nielsens versjon bærer tittelen «Blå selskapssko». Tande Ps versjon heter «Tre på deg støvla».
Geirr Lystrup har skrevet en tekst på nynorsk. Den heter «Traktorsko».
«Fotformsko» med Gitarkameratene
Gitarkameratene har gitt ut en norsk coverversjon med tittelen «Fotformsko». Teksten ble skrevet av gruppens medlemmer Jan Eggum, Lillebjørn Nilsen, Halvdan Sivertsen og Øystein Sunde. De ga først ut en konsertversjon i februar 1989 på musikkalbumet Gitarkameratene. Opptaket er fra 28. oktober 1988 i Grieghallen. De ga også ut en annen konsert variant på albumet Kanon!. Opptaket der er fra Grieghallen den 17. oktober 1990 og albumet ble utgitt 12. april 2010.
Gitarkameratenes tekst starter med Perkins opprinnelige tekst i første vers, bortsett fra tittelen «Fotformsko» som fonetisk ligner på «Blue Suede Shoes». I andre vers går de over i norsk tekst som går på samme humoristiske tema som Perkins originale tekst. På begge vers veksler medlemmene på å synge hver sin linje. Først Sunde, deretter Eggum, Sivertsen og Nilsen (i den rekkefølgen). Alle medlemmene spiller akustisk gitar; Eggum på nylonstrenger, resten på stålstrenger. Nilsen spiller munnspill solo.
«Fotformsko» var siste ekstranummer i programmet Gitarkameratene –  (sendt 4. mars 1989).
Den internasjonale Donaukommisjonen
Den internasjonale Donaukommisjonen ble stiftet under en konferanse i Paris i juli 1921. Kommisjonen skulle regulere den internasjonale skipstrafikken fra Ulm til Braila og virke parallelt med Den europeiske Donaukommisjonen. Begge kommisjonene ble opphevet av Tyskland i 1940 og er i praksis erstattet av Donaukommisjonen av 1948.
Opinga
Opinga er tradisjonelle albanske sko som blir brukt blant albanere i Albania, Hellas, samt Arbëreshë-samfunnene i Italia. Tidligste arkeologiske bevis for opinga kan dateres tilbake til 5-4 århundre f.kr. som indikerer at skoene er av illyrisk kultur.
Etymologi
Det har blitt foreslått at ordet Opinga kommer fra det Proto-albanske ordet api (dagens albansk "hapi"), som betyr "skritt".
Rafał Pietrzak
Rafał Pietrzak (født 30. januar 1992) er en polsk fotballspiller som spiller for Lechia Gdańsk.
Herculis 2020
Herculis 2020 var et internasjonalt friidrettsstevne som ble arrangert på Stade Louis II i Monaco den 14. august 2020, som en del av Diamond League 2020.
Grunnet koronaviruspandemien ble Diamond League 2020 endret, slik at det ikke ble tildelt Diamond League-poeng i de enkelte stevnene, og det ble heller ikke arrangert noen Diamond League-finale. Stevnene var derfor frittstående stevner.
Fortunsdalen
Fortunsdalen, eller Fortundalen, er en dal i Luster kommune i Sogn og Fjordane. Den er rundt 25 kilometer lang og strekker seg fra Skjolden ved Lustrafjorden i sør til Nørdstedalseter i nord. Gjennom dalen renner Fortundalselva, som er utbygd til kraftproduksjon i Skagen kraftverk. Dalen er en innfallsport til Vest-Jotunheimen og Hurrungane.
Sørasiatiske leker 1995
Sørasiatiske leker 1995 (sørasiatiske leker) ble arrangert i Madras i India i 1995.
Bjørn Hernæs
Han er sønn av maler Asbjørn Jacobsen og gårdbruker Borghild Hernæs. Etter studentereksamen i 1975 gikk han inn i næringslivet, og tok handelsskole og studier ved Bedriftsøkonomisk Institutt. Hernæs var kontorassistent i maskinfirmaet Alfa Laval AS 1954–1958, salgssjef for symaskinfabrikanten Pfaff AS 1958–1968, salgsdisponent i kjemi- og legemiddelfirmaet Norske Hoechst AS 1968–1972 og administrerende direktør i gardinsystemfabrikanten Silent Gliss Norway AS på Skarnes 1972–1993. Han fungerte også som administrerende direktør i Silent Gliss i Danmark og Sverige 1981–1984.
Hernæs har også drevet slektsgården Øvre Hærnes på Sander og hatt styreverv i lokalt næringsliv.
Hernæs var viseformann i Sinsen Unge Høyre 1958–1960, leder i Sør-Odal Høyre 1988–2006 og informasjonsleder i Hedmark Høyre 1991–1993. Fra midten av 1980-årene ledet han Østlandskomiteen for utbygging av Gardermoen lufthavn. Hernæs var innvalgt på Stortinget fra Hedmark 1993–2005. På Stortinget var han medlem av Stortingets forsvarskomité 1993–1997 og 2001–2005, medlem av Stortingets justiskomité 1997–2001, visesekretær i Stortingets plenum 1997–2001 og leder av Stortingets delegasjon til OSSEs parlamentariske forsamling 2001–2005.
Coeligetoides
Utseende
En nokså stor (8-11 millimeter), avlangt-oval, brungul bladbille. Fasettøynene er store og utstående, antennene tynne og nesten så lange som kroppen. Oversiden er tett og fint punktert.
Levevis
Både larvene og de voksne (imago) er planteetere.
Utbredelse
Arten er utbredt i Sørøst-Asia (Thailand, Malaysia, Brunei, Indonesia).
Dag Walter Søby
Dag Walter Søby (født 28. april 1963) er en norsk bonde og lokalpolitiker fra Krf. Han har vært varaordfører i Skiptvet siden 2. oktober 2007.
Xiangdong
Xiangdong (kinesisk: 湘东区; pinyin: Xiāngdōng Qū) er et bydistrikt i den kinesiske provinsen Jiangxi. Det ligger under byprefekturet Pingxiang. Det har et areal på 853,4 km² og teller ca. 390 000 innbyggere (2002).
King of the Whole Wide World
«King of the Whole Wide World» er en amerikansk rock and rollsang med melodi og tekst av Ruth Bachelor og Bob Roberts.. Den er best kjent i Elvis Presleys versjon.
Presley spilte inn sangen i Radio Recorders, Hollywood, 27. oktober 1961. Den ble utgitt på EP-platen Kid Galahad (RCA Victor EPA 4371) i september 1962. United Artists-produsent var Jeffrey Alexander.
Josh Morris
Joshua Francis Morris (født 30. september 1991) er en engelsk fotballspiller som spiller for Salford City FC.
King of the Whole Wide World
Elvis Presley fremførte sangen i spillefilmen Kid Galahad.
Kwilu (elv)
Kwilu er ei elv i Angola og Den demokratiske republikken Kongo. Den er 960 kilometer lang, og er ei venstre sideelv til Kasai.
King of the Whole Wide World
Listeplasseringer
Presleys versjon lå på VG-lista i ti uker i 1962, hvorav i to uker på en førsteplass.
Josh Morris
Morris er et produkt av Blackburns ungdomsakademi, og signerte proffkontrakt 15. september 2010. Samme høst fikk han sin debut på førstelaget. Det var ingen heldig kamp å debutere i, da laget tapte 7-1 mot Manchester United. Forøvrig var det Morris som slo innlegget til Christopher Samba sitt reduseringsmål. Morris debuterte på internasjonalt nivå for England i en U20 kamp mot Frankrike i februar 2011.
Josh Morris stod under kontrakt med Blackburn ut juni 2015, men var stadig på utlån (Yeowil Town, Rotherham United, Carlisle United, Fleetwood Town). Han gikk 1. juli 2015 til Bradford City, der han fikk en treårig kontrakt. Men avtalen ble avsluttet etter et år, og han gikk til Scunthorpe United på fri transfer 15. juni 2016.
Thomas Forsberg
Thomas Forsberg er navnet til flere personer:
The Carburetors
The Carburetors er et norsk rockeband med base i Oslo som spiller en blanding av rock'n roll og hardrock. I 2007 var bandet oppvarmingsband for Rose Tattoo på Rockefeller Music Hall i Oslo.
Tom Veelers
Tom Veelers (født 14. desember 1984 i Ootmarsum) er en nederlandsk, tidligere profesjonell, landeveissyklist. Han la opp etter 2016-sesongen.
La Mort de Jules César
La Mort de Jules César er en fransk stumfilm fra 1907 regissert av Georges Méliès.
Burundi under Paralympiske sommerleker 2012
Burundi deltok under Paralympiske sommerleker 2012 i London, Storbritannia, fra 29. august til 9. september 2012.
Før lekene i London i 2012 hadde ikke Burundi vunnet noen medaljer. Den eneste deltakelsen tidligere var ved sommerlekene i 2008.
Satan s’amuse
Satan s'amuse er en fransk stumfilm fra 1907 regissert av Segundo de Chomón.
Den dominikanske republikk under VM i friidrett innendørs 2018
Den dominikanske republikk deltok med seks utøvere under VM i friidrett innendørs 2018 fra 1. til 4. mars 2018 i Birmingham i Storbritannia.
Den europeiske Donaukommisjonen
Den europeiske Donaukommisjonen (La Comission Européenne du Danube) ble grunnlagt som en del av fredsavtalen i Paris 30. mars 1856, ved avslutningen av Krimkrigen og opphevet i 1940. Kommisjonens administrasjon ble lagt til Sulina i Romania ved elvens utløp i Svartehavet, hvor den ble inntil den i 1921 ble flyttet til Orsova.
Paristraktatens artikkel 16 innebar at reglene om internasjonal skipsfart fastslått under Wienerkongressen 1815, også skulle gjelde for Donau.
Kommisjonen møttes første gang 4. november 1856. Kommisjonens medlemmer representerte de parter som hadde undertegnet Paristraktaten, det vil si Østerrike-Ungarn, Frankrike, Storbritannia, Prøyssen og Det tyske forbund, Russland, Sardinia og Italia og Tyrkia. Deres oppgave var å gjennomføre nødvendige arbeider for å opprettholde farbarheten på strekningen Isaccea til Donaus munning. Kommisjonen var ment å skulle fungere i to år, men befestet raskt sin posisjon og mandatet ble derfor forlenget.
En kommisjon bestående av nabostater langs Donau og som arbeidet parallelt, møttes i Wien 20. november 1856. Kommisjonen ble stiftet for å påbegynne arbeidet med regler for skipsfarten på Donau. Kommisjonen besto av representanter for Kongeriket Württemberg, Bayern, Tyrkia, Moldova, Serbia og Valakia. Skipsfartsavtalen for Donau ble undertegnet 7. november 1857 og ratifisert 7. januar 1858.
Under den andre Pariskonferansen i 1858 ble det bestemt at Den europeiske Donaukommisjonen skulle fortsette sin virksomhet til alle hydrotekniske aktiviteter i Donaus munningsområde var sluttført.
En avgift fra passerende skip ble for første gang innført i 1860. Formålet var å finanisere fullføringen av mudringsarbeider som da var påbegynt i Sulinaarmen.
Kommisjonens virketid ble i 1871 forlenget til 1883. Under Londonkonferansen i 1883 ble kommisjonens virketid forlenget med ytterligere 21 år.
Ved Berlintraktaten av 13. juli 1878 ble Donau som internasjonalt farvann forlenget fra Isaccea til Jernporten. Samtidig ble Romania gitt en plass i kommisjonen.
Den internasjonale Donaukommisjonen ble etablert i juli 1921 for å virke parallelt med kommisjonen av 1856. Begge de to kommisjonene ble oppløst av Tyskland i 1940 og er i praksis erstattet av Donaukommisjonen av 1948.
Hans Nitteberg
Hans Jacob Nitteberg (født 1. september 1882 i Gjerdrum, død 8. juli 1964) var en norsk garver/lærhandler og fagforeningsmann, fra 1909 til 1911 formann i Norges Socialdemokratiske Ungdomsforbund.
Han kom til Kristiania i 1898 som ung garverlærling og forlot byen i 1912. Han ble valgt til NSU-formann ved rekonstrueringen av forbundet i 1909, på landsmøtet der Arbeiderpartiets ungdomsforbund gikk inn i NSU. Han ble nestformann da Arbeiderpartiets ungdomsforbund ble konstituert i Kristiania i 1909 og valgt til formann på landsmøtet. I 1918 var han første formann i Gjerdrum Arbeiderparti.
Nitteberg var forretningsfører i Norsk Skinn- og Lærarbeiderforbund.
Han var gift med Helga Kristiane Thorsen (født 1884) fra Gangdalen.
Frank Lampard
Frank James Lampard (født 20. juni 1978) er en engelsk fotballtrener og tidligere fotballspiller.
Han er mest kjent som spiller for den engelske klubben Chelsea FC som han også var manager for i 18 måneder.
Han er en av de mest suksessfulle engelske fotballspillere gjennom tidene, og har flere rekorder i den øverste divisjonen i England. Han kommer fra en familie med mange kjente fotballspillere. Hans far, Frank Lampard sr., var også landslagsspiller for England. Fetteren hans er Jamie Redknapp, som har lagt opp og onkelen er Harry Redknapp, tidligere manager for blant annet Tottenham.
Spillerkarriere
Lampard gikk gradene i West Hams ungdomsavdeling på Upton Park, og var på et kort utlån til Swansea City i 1995. Han er en hardtarbeidende spiller med en god skuddfot og gode pasningsegenskaper. Lampard ble kjøpt av Chelsea den 14. juni 2001 for £ 11 000 000. Lampard debuterte for mot  den 10. oktober 1999, og ble kåret til årets landslagsspiller av tilhengerne. Han spilte for England under EM 2004 og under verdensmesterskapene i 2006, 2010 og 2014.
Han ble kåret til årets spiller i Chelsea i 2004, 2005 og 2009.
I mars 2009 kunngjorde klubbens lege Brian English at Frank Lampard har en IQ på over 150, som er topp 0,1 % av befolkningene, og som ville gjort ham til Mensa medlem med god margin. Gjennomsnittet i befolkningen er om lag 100.
Etter 2014 fikk ikke Lampard ny kontrakt, dermed forlot han Chelsea etter 13 år i klubben. Han signerte en to-års kontrakt med New York City og skulle spille for dem da 2015-sesongen startet, men gikk først på lån til som er moderklubben til New York City. Etter hvert ble det endret til at han skulle spille ut sesongen før han flyttet til USA. Han spilte 2016-sesongen av MLS før han annonserte at han la opp 2. februar 2017.
Lampard ga seg på landslaget i 2014, han fikk 106 landskamper og 26 landslagsmål.
Trenerkarriere
Den 31. mai 2018 ble Lampard annonsert som ny manager for som spilte i EFL Championship (nivå to i England). I sin første sesong tok han Derby til Play-off finalen, men de tapte 1–2 for. Sommeren 2019 ble han klar som manager for på en treårs kontrakt. I den første sesongen brukte han mange unge spillere fra klubbens egen ungdomsavdeling siden klubben ikke fikk lov av UEFA å kjøpe spillere. Laget kom på fjerde plass i Premier League 2019/20. Sommeren 2020 kunne klubben igjen kjøpe spillere og de hentet inn blant annet Timo Werner, Kai Havertz, Ben Chilwell, Hakim Ziyech og Édouard Mendy for til sammen nesten 2,5 milliarder kroner. 25. januar fikk han sparken fra Chelsea etter de vant bare to av åtte kamper i ligaen; laget var da på niende plass i ligaen. Etter litt over et år som arbeidsledig tok Lampard over Everton etter Benitez 31. januar 2022.
Western Division (Fiji)
Western Division er en av fire divisjoner i Fiji. Den består av provinsene Ba, Nadroga-Navosa og Ra, og ligger i den vestlige og nordlige delen av øya Viti Levu. Til Western Division hører også noen øygrupper nord og vest for Viti Levu: Yasawaøyene, Mamanucaøyene og Viwa.
Hovedstaden er Lautoka, den nest største byen i Fiji.
Afterlife
Afterlife er gruppa Warlocks fjerde album. Denne ble produsert av Tommy Tees Tee Productions og kom ut i 2001.
Oscar Grönberg
Oscar Grönberg (født 19. april 1987 i Sverige) er en svensk/norsk jazzmusiker (piano) som holder til i Trondheim, Norge, kjent som bandleder av sin egen O. G. Trio/O. G. Quartet og for sine bidrag i band som Hanna Paulsberg Concept.
Biografi
Grönberg er utdannet ved jazzlinja ved Trondheim Musikkonsevatorium i 2011, der han ble med i Hanna Paulsberg Concept. Han har også vært medlem av jazzkvintetten Friends & Neighbors siden oppstarten i 2008.
O. G. Trio, med Trygve Waldemar Fiske (kontrabass) og Tomas Järmyr (trommer), er en ny, ung, kreativ, spennende og uredd trio som spilte sin debut konsert i 2009. Sammen skaper de en verden av groove, improvisasjon, humor og leken samhandling, alle låtene er basert på Grönberg sine subtile og originale komposisjoner. Trioen spiller med både dypt respekt for komposisjonene, men er også respektløst frie i deres improvisasjoner. Musikken er inspirert av Thelonious Monk, Ahmad Jamal og Andrew Hill.
Euclid (programmeringsspråk)
Euclid er et imperativt programmeringsspråk som brukes til å skrive verifiserbare programmer. Språket ble konstruert av Butler Lampson og hans medarbeidere ved Xerox PARC lab i midten av 1970-årene. Implementasjonen ble ledet av Ric Holt ved University of Toronto og James Cordy var den primære programmerer bak den første implementasjonen av kompilatoren. Euclid ble opprinnelig konstruert for mikroprosessoren Motorola 6809.
Xinzhou (Shangrao)
Xinzhou (kinesisk: 信州区; pinyin: Xìnzhōu Qū) er et kinesisk bydistrikt i provinsen Jiangxi. Det ligger under byprefekturet Shangrao. Det Xinzhou har et areal på 309 km² og teller ca. 372 000 innbyggere.
Euclid (programmeringsspråk)
Det var et innovativt prosjekt på denne tiden. Teamet som utviklet kompilatoren hadde et budsjett på §2 millioner over en periode på to år, og fikk oppdraget av Defense Advanced Research Projects Agency (DARPA) ved Forsvarsdepartementet i USA og Canadas forsvarsdepartement. Språket ble brukt i en del år av I. P. Sharp Associates, MITRE Corporation, SRI International og ulike andre internasjonale institutter for forskning i systemprogrammering og sikre programvaresystemer.
Euclid nedstammet fra programmeringsspråket Pascal. Etterkommere av Euclid omfatter blant annet Mesa, Concurrent Euclid og Turing.
Anyuan (Pingxiang)
Anyuan (kinesisk: 安源区; pinyin: Ānyuán Qū) er et bydistrikt i den kinesiske provinsen Jiangxi. Det ligger under byprefekturet Pingxiang. Det har et areal på 212 km² og teller ca. 430 000 innbyggere.
En kjent maoistisk propagandamaleri, «Formann Mao besøker Anyuan», er knyttet til dette stedet. bildet viser den unge Mao Zedong som reiser til Anyuan for å lede en gruvearbeiderstreik.